Kandalanu
Kandalanu je bio kralj Babilonije od 648. do 627. p. n. e. Kandalanu je pod svojom vlašću imao svu Babiloniju, osim grada Nippura. Na vlast ga je godine 648. p. n. e. postavio asirski kralj Asurbanipal, nedugo nakon što je skršio pobunu babilonskog kralja i vlastitog brata Šamaš-šum-ukina. O njemu ima prilično malo podataka, pa se među historičarima vode rasprave o tome, da li je to bio još jedan Asurbanipalov brat, odnosno Esarhadonov sin, lokalni babilonski velmoža koji je za vrijeme pobune ostao vjeran Asircima, ili sam Asurbanipal, koji je po uzoru na svoje prethodnike Tiglat-Pilesera III i Šalmansara V preuzeo babilonsko ime, kako bi lakše legitimirao vlast nad nemirnom pokrajinom. Kandalanu je vladao preko dvadeset godina i naslijedio ga je Nabopolassar.